open-index/open-wikipedia-markdown huggingface dataset:
דייב ריקס

**דייוויד איי. ריקס** (באנגלית: **David A. Ricks**) (נולד ב-1967) הוא יושב ראש ומנכ"ל חברת התרופות האמריקאית אלי לילי.

## קריירה
לריקס תואר ראשון במדעים מאוניברסיטת פרדו, תואר שני במנהל עסקים מאוניברסיטת אינדיאנה ותואר דוקטור לשם כבוד בניהול פרמצבטי מאוניברסיטת פרדו.

ריקס הצטרף לחבר "אלי לילי" בשנת 1996 כעמית לפיתוח עסקי. במהלך השנים החזיק בתפקידים ניהוליים בשיווק ומכירות בארצות הברית. הוא ניהל את פעילות החברה בקנדה ובסין, לפני שחזר לתפקיד נשיא החברה בארצות הברית. בשנת 2012 מונה לנשיא חטיבת התרופות מ-2012 עד 2016. הוא מונה למנכ"ל בינואר 2017 ונבחר ליו"ר מועצת המנהלים ביוני 2017. תחת הנהגתו, החברה פיתחה תרופות חדשניות לטיפול במחלות מורכבות כמו סוכרת, השמנת יתר ומחלות אוטואימוניות. ריקס אחראי להצלחה הגדולה של תרופות מבוססות GLP-1, כגון תרופת "Mounjaro" לטיפול בסוכרת ו-"Zepbound" לטיפול בהשמנה.

בנוסף לתפקידו בחברת "אלי לילי", ריקס חבר במועצת המנהלים של אדובי ושל Business Roundtable, חבר בוועדות בארגונים בינלאומיים לתעשיית התרופות והפטנטים בארצות הברית ופעיל בפיתוח הקהילה במרכז אינדיאנה כחלק מ-Central Indiana Corporate Partnership. באוקטובר 2024, ריקס מונה על ידי מושל אינדיאנה, אריק הולקומב, כחבר במועצת הנאמנים של אוניברסיטת פרדו. תקופת המינוי תתחיל ב-1 בינואר 2025 ותסתיים ב-1 ביולי 2027.

באפריל 2024, ריקס נבחר לאחד מ-100 האנשים המשפיעים ביותר של 2024 לפי מגזין טיים.

## קישורים חיצוניים

## הערות שוליים

קטגוריה:מנכ"לים אמריקאים
קטגוריה:בוגרי אוניברסיטת פרדו
קטגוריה:בוגרי אוניברסיטת אינדיאנה
קטגוריה:מקבלי תואר דוקטור לשם כבוד
קטגוריה:אדובי
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1967
Lokita

"**Lokita**" הוא שיר שהוקלט על ידי הזמרת-יוצרת הפוארטו ריקנית נאטי נטשה ביחד עם הזמרת הארגנטינאית מריה בסרה. הוא יצא לאור ב-30 בספטמבר 2022, בהוצאת חברות התקליטים פינה רקורדס וסוני מיוזיק לטין, כסינגל השלישי מתוך אלבום האולפן השלישי של נטשה,  (2023).

השיר דורג במקום הארבעים-וחמישה במצעד האיירפליי הלטיני.

## רקע וכתיבה
השיר נכתב על ידי נאטי נטשה מריה בסרה, גבי מיוזיק, JØWNY, די ג'יי לויאן, בי-אף, רפאל פינה, ננטו, סנטו ניניו,, חאבייר סמפר, ויזי קינגז ואלכס לינארס (אר-די) והופק על ידי די ג'יי לויאן ומאמבו קינגז. זהו שיתוף הפעולה הראשון בין נטשה לבסרה והוא פורסם כחלק מאלבום האולפן השלישי של נטשה  (2023).

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-26 מיליון השמעות.

## וידאו קליפ
הווידאו קליפ הרשמי של השיר פורסם ב-30 בספטמבר 2022 בשידור חי, ביום יציאתו של השיר כסינגל.

נכון לאוקטובר 2024 עומד מונה הצפיות של הקליפ על למעלה מ-27 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:דואטים
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
אדרסון (כדורגלן יליד 1999)

**אדרסון ז'וזה דוס סנטוס לורנסו דה סילבה** (בפורטוגזית: **Éderson José dos Santos Lourenço da Silva**; ידוע גם כ**אדרסון**; נולד ב-7 ביולי 1999) הוא כדורגלן ברזילאי המשחק בעמדת הקשר באטאלנטה ובנבחרת ברזיל.

## קריירת מועדונים
אדרסון נולד בקמפו גראנדה, מאטו גרוסו דו סול שבברזיל. התחיל את הקריירה שלו במחלקת הנוער של דפורטיבו ברזיל, ממנה הושאל בשנת  לשאנדונג לוננג מליגת העל הסינית. ב-15 ביולי 2018 הושאל לקרוזיירו. ב-5 בספטמבר 2018 ערך את הופעת הבכורה שלו בקבוצה בתיקו 1-1 נגד בוטפוגו.

בסיום העונה קרוזיירו ירדה לליגה השנייה, ואדרסון תבע את המועדון מאחר ששכרו לא שולם. התביעה הסתיימה בפשרה שאדרסון ישוחרר ללא תמורה. ב-20 בפברואר 2020 חתם לחמש שנים בקורינתיאנס. ב-20 בפברואר 2021 הושאל לפורטלזה. ב-10 במרץ ערך את הופעת הבכורה שלו בקבוצה.

ב-30 בינואר 2022 אדרסון חתם לארבע וחצי שנים בסלרניטנה מהסרייה א'.

ב-6 ביולי 2022 חתם באטאלנטה.

## קריירה בינלאומית
בצעירותו, שיחק בנבחרות הצעירות של ברזיל.

ב-19 במאי 2024 זומן לראשונה לסגל הנבחרת הבוגרת לקראת הקופה אמריקה 2024. ב-8 ביוני 2024 ערך את הופעת הבכורה שלו בנבחרת במשחק הכנה נגד  בו ניצחה ברזיל 2-3.

## תארים
; קרוזיירו
*אליפות מיניירו: 

; פורטלזה
*אליפות סיארה: 

; אטאלנטה
*הליגה האירופית: 2023/2024

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני קרוזיירו
קטגוריה:כדורגלני קורינתיאנס
קטגוריה:כדורגלני פורטלזה
קטגוריה:כדורגלני סלרניטנה
קטגוריה:כדורגלני אטאלנטה
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בסין
קטגוריה:ספורטאים ברזילאים באיטליה
קטגוריה:ברזילאים שנולדו ב-1999
גבריאל סטנטון

**גבריאל גייל סטנטון** (באנגלית: **Gabrielle Gail Stanton**; נולדה ב-1968) היא תסריטאית ומפיקת קולנוע וטלוויזיה אמריקאית. התפרסמה בזכות עבודתה בסדרות רבות, דוגמת "האנטומיה של גריי", ששודרה ב-ABC; "בטי" מ-The CW ו"הפלאש", שהועלתה ב-Syfy.

## ביוגרפיה
לאחר שסיימה את לימודיה בבית הספר "קנט פלייס" לבנות בסאמיט שבניו ג'רזי המשיכה ללמוד בקולג' ברנרד שבאוניברסיטת קולומביה במנהטן. תחילת הקריירה שלה הייתה בתחום הפרסום, כאשר עבדה כמתאמת פרסום ב-PBS עד 1991.

בשנת 1992 עברה סטנטון לתחום הקולנוע כעוזרת המפיק ג'ורג' זלום בסרט "העולם על פי קליפורניה מן". בהמשך הופיעה בתפקיד משני בסרט "Free Enterprise" מ-1998, בו גם בעלה דאז, הארי ורקסמן, השתתף. בנוסף, עבדה על סרטים כמו "המספריים של אדוארד".

המעבר שלה לטלוויזיה התרחש בשנת 1998, כאשר הצטרפה לצוות הכותבים של "מסע בין כוכבים: חלל עמוק 9". בהמשך כתבה תסריטים גם לסדרות מדע בדיוני נוספות, כמו "ארץ: הקונפליקט האחרון" ו"פארסקייפ".

בשנת 2005 הצטרפה סטנטון לצוות התסריטאים של הסדרה "האנטומיה של גריי", שם כתבה והפיקה מספר פרקים כמפיקה. על עבודתה קיבלה מועמדות לפרס אמי עבור "סדרת הדרמה הטובה ביותר" ופרס גילדת הכותבים של אמריקה. בשנת 2007 עברה לסדרה "בטי", שם שימשה כמפיקה אחראית וכתבה פרק אחד. עבודה זו זיכתה אותה גם במועמדות לפרס אמי ל"סדרה הקומית הטובה ביותר".

סטנטון עבדה על סדרת הטלוויזיה "Moonlight" של CBS, עבורה כתבה שלושה פרקים ושימשה כמפיקה שותפה ואחר כך כמפיקה ראשית. לאחר מכן הפיקה את "קאסל" ואת "יומני הערפד".

במהלך חמש העונות הראשונות של "הייבן" שימשה סטנסון כמפיקת העל. לאחר מכן הצטרפה לצוות התסריטאים של "הפלאש".

## חיים אישיים
באפריל 1991 נודע כי סטנסון ובן-זוגה הארי ורקסמן עתידים להינשא במהלך השנה. טקס החתונה אירע ביולי בקפלה של אוניברסיטת אוקספורד. הם התגרשו ב-2008.

## קישורים חיצוניים

## הערות שוליים

קטגוריה:תסריטאיות אמריקאיות
קטגוריה:בוגרות ברנרד קולג'
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
אמיר ארזני

**אמיר ארזני** (נולד ב-1966) הוא קצין משטרה ישראלי בדרגת ניצב שכיהן כמפקד מחוז ירושלים.

## ביוגרפיה
ארזני גדל בשכונת הכורדים בירושלים. בשנים 2000–2002 שימש כמפקד מחלקה ביס"מ.

שימש קצין יחידת סיור במרחב ציון בירושלים,
קצין מבצעים מרחב ציון, מפקד תחנת הראל,
מפקד תחנת שלם, מפקד תחנת לב הבירה, וכקצין אג"מ מחוז ירושלים.

בפברואר 2021 הוכרז על סבב מנויים במשטרה במסגרתו ימונה אמיר ארזני למפקד מרחב ציון ויקודם לדרגת תת־ניצב, אך המינוי לא יצא לפועל.

במאי 2022 קודם לדרגת תנ"צ ומונה לראש חטיבת המבצעים.

בספטמבר 2023 מונה לסגן מפקד מחוז ירושלים. ביולי 2024 עם פרישתו של מפקד התחנה דורון תורג'מן מונה לממלא מקום מפקד מחוז ירושלים.

בספטמבר 2024 מונה למפקד מחוז ירושלים והועלה לדרגת ניצב.

בנובמבר 2025, סיים ארזני את תפקידו במסגרת סבב מינויים שאישר השר לביטחון לאומי איתמר בן גביר. בהודעה משותפת של משטרת ישראל והמשרד לביטחון לאומי פורסם כי ארזני ייצא לשנת לימודים, ובמקומו ימונה ניצב אבשלום פלד. לפי הדיווחים, בן גביר דרש להקל על המתפללים היהודים בהר הבית ואמר שעל ארזני לציית לו בטענה שהוא מייצג את הדרג המדיני, אך ארזני התעקש שכל החלטה על שינוי הסטטוס קוו בהר הבית תתקבל על ידי ראש הממשלה. 

ארזני בוגר תואר ראשון במנהל עסקים ותואר שני בחינוך.

הוא נשוי ואב לשלושה. מתגורר במעלה אדומים.

## הערות שוליים

קטגוריה:ניצבי משטרת ישראל
קטגוריה:מפקדי מחוז ירושלים במשטרת ישראל
קטגוריה:ירושלים: אישים
קטגוריה:מעלה אדומים: אישים
קטגוריה:ישראלים שנולדו ב-1966
הובולאנז' מנדש

**הובולאנז' מנדש** (בצרפתית: **Houboulang Mendes**; נולד ב-4 במאי 1996) הוא כדורגלן מגינאה ביסאו יליד צרפת המשחק בעמדת המגן הימני בסרבט ז'נבה מליגת העל השווייצרית ובנבחרת גינאה ביסאו.

## קריירת מועדונים
מנדש התחיל לשחק בקבוצות כדורגל מקומיות ובגיל 17 הצטרף לסטאד לאוואל. ב-19 במאי 2017 ערך את הופעת הבכורה שלו בקבוצה הבוגרת בהפסד 2-1 לנים.

ב-24 ביולי 2018 חתם בלוריאן מהליגה הצרפתית השנייה. בפברואר  נפצע בברכו וחזר לשחק רק באוקטובר. ב-23 באוגוסט 2020 ערך את הופעת הבכורה שלו בליגת העל הצרפתית בניצחון 1-3 נגד שטרסבורג.

ב-6 ביולי 2022 חתם באלמריה מליגת העל הספרדית. ב-1 בפברואר 2024 הושאל למיראנדס מהליגה הספרדית השנייה.

ב-27 באוגוסט 2024 מנדש הושאל לטרואה.

ב-8 באוגוסט 2025 חתם מנדש בפורטונה סיטארד מליגת העל ההולנדית על חוזה ל-3 שנים.

ב-21 בינואר 2026 חתם מנדש על חוזה לשנתיים וחצי בסרבט ז'נבה מליגת העל השווייצרית.

## קריירה בינלאומית
מנדש נולד בצרפת, להורים שמוצאם מסנגל וגינאה ביסאו בהתאמה. לכן היה זכאי לייצג את שלושת הלאומית.

בספטמבר  זומן לנבחרת גינאה ביסאו. ב-11 בספטמבר ערך את הופעת הבכורה שלו בנבחרת בניצחון 1-2 נגד  במסגרת מוקדמות גביע אפריקה לאומות 2023.

נכלל בסגל הנבחרת לקראת גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים מגינאה ביסאו
קטגוריה:מגני כדורגל צרפתים
קטגוריה:גינאה ביסאו: מגני כדורגל
קטגוריה:כדורגלני לאוואל
קטגוריה:כדורגלני לוריאן
קטגוריה:כדורגלני אלמריה
קטגוריה:כדורגלני מיראנדס
קטגוריה:כדורגלני טרואה
קטגוריה:כדורגלני פורטונה סיטארד
קטגוריה:כדורגלני סרבט ז'נבה
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:ספורטאים צרפתים בספרד
קטגוריה:ספורטאים זרים בספרד
קטגוריה:צרפתים ממוצא סנגלי
קטגוריה:אישים מגינאה ביסאו שנולדו ב-1996
קטגוריה:צרפתים שנולדו ב-1996
In the Flesh – Live

***In the Flesh – Live*** הוא אלבום ההופעה והווידאו השני של מוזיקאי הרוק המתקדם הבריטי רוג'ר ווטרס, אשר הוקלט במהלך הופעותיו שהתקיימו ב-16 עד 27 ביוני 2000 במסגרת סיבוב ההופעות In the Flesh, וזה יצא לאור באותה שנה ב-5 בדצמבר. לדברי ווטרס, אלבום זה מהווה לאוגדן המכיל שלושה מאלבומיו הבולטים בקריירה שלו.

האלבום מכיל את השיר "Each Small Candle", אשר ראה אור לראשונה בהוצאה זו, ואינו נכלל באף אלבום של ווטרס או פינק פלויד. שלוש שנים לאחר מכן, נכלל באלבום האוסף היחידי שהוציא לאור, *[[Flickering Flame: The Solo Years Volume 1]]*.

בשנת 2006 הוציא לאור ווטרס מארז תקליטורים שהכיל שתי גרסאות של האלבום – תקליטור כפול, אשר הכיל ביצועים מתוך הופעות שהוקלטו ב-16 עד 27 ביוני ותקליטור DVD, אשר הכיל ביצועים מתוך הופעה שהוקלטה ב-27 ביוני.

## רשימת השמעה

## משתתפים
* רוג'ר ווטרס – בס, גיטרה אקוסטית, גיטרה חשמלית, זמרה, קולות רקע
* דויל ברמהול השני – גיטרה, זמרה, קולות רקע
* אנדי פיירוות'ר לואו – גיטרה אקוסטית, גיטרה חשמלית, בס, קולות רקע
* סנווי וייט – גיטרה אקוסטית, גיטרה חשמלית
* אנדי וואלאס – קלידים, אורגן האמונד, קולות רקע
* ג'ון קרין – קלידים, תכנות, גיטרת פלדה הוואית, גיטרה אקוסטית, זמרה, קולות רקע
* קייטי קיסון – קולות רקע, כלי הקשה, זמרה
* סוזנה מלווין – קולות רקע, כלי הקשה
* פ. פ. ארנולד – קולות רקע, כלי הקשה, זמרה
* גרהם ברוד – תופים, כלי הקשה
* נורברט שטאל – סקסופון

## הערות שוליים

## קישורים חיצוניים

קטגוריה:אלבומי הופעה מ-2000
קטגוריה:אלבומי וידאו מ-2000
קטגוריה:אלבומי רוג'ר ווטרס
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי זהב בארצות הברית
קטגוריה:אלבומי פלטינה כפולה באוסטרליה
קטגוריה:סרטי 2000
קטגוריה:סרטי הופעה
קטגוריה:סרטים בריטיים
Each Small Candle

"**Each Small Candle**" הוא שיר שנכתב על ידי מוזיקאי הרוק המתקדם הבריטי רוג'ר ווטרס, וזה הופיע לראשונה באלבום ההופעה / וידאו שהוציא לאור בשנת 2000, *[[In the Flesh – Live]]*.

השיר נכתב ברובו אודות סיפור על חייל סרבי שסייע לאלבנית פצועה שפגש במהלך מלחמת קוסובו.

## בהופעות
ווטרס הופיע עם השיר בסיבוב ההופעות In the Flesh בלבד. את השיר הציג לראשונה בהדרן שקיים לאחר הופעתו בזירת קמפר, קנזס סיטי, ארצות הברית ב-28 באוגוסט 1999.

בשנת 2000, בוצע השיר בכל הדרן.

בשנת 2002, בוצע בחלק מן ההופעות. באלה שלא כללו את השיר, ביצע ווטרס את "Flickering Flame" – שיר חדש שהוציא לאור באלבום האוסף היחידי שלו משנת 2003, *[[Flickering Flame: The Solo Years Volume 1]]*.

## הערות שוליים

קטגוריה:בלדות רוק
קטגוריה:שירי רוק
קטגוריה:שירי רוק מתקדם
בית דוד (סדרת טלוויזיה)

**בית דוד** (באנגלית: **House of David**) היא סדרת דרמה היסטורית אמריקאית שפותחה על ידי ג'ון ארווין עבור שירות הזרמת המדיה "פריים וידאו". עלילת הסדרה מספרת את קורותיו של דוד, מלך ישראל ויהודה העתיקה וממלכת ישראל המאוחדת.

הסדרה עלתה לשידור ב-27 בפברואר 2025.

## רקע עלילתי
עלילת הסדרה מגוללת את עלייתו לגדולה של דוד, עד להפיכתו למלך המפורסם ביותר של עם ישראל. בעקבות נפילתו של שאול המלך מגדולתו עקב גאוותו, שמואל הנביא, בהוראת אלוהים, מוצא את דוד, מושח אותו למלוכה ושולח אותו למסע להגשמת ייעודו, תוך שהוא נאלץ לנווט בין אהבה, אובדן ואלימות בחצר המלוכה של שאול.

## צוות השחקנים והדמויות
* מייקל איסקנדר – **[[דוד|דוד בן ישי]]**
* עלי סולימאן – **[[שאול]] המלך**
* איילת זורר – **[[אחינועם בת אחימעץ]]**
* סטיבן לאנג – **[[שמואל]] הנביא**
* מרטין פורד – **[[גוליית]]**
* לואיס פרריה – **[[ישי]]**
* איתן קאי – **[[יהונתן|יהונתן בן שאול]]**
* אינדי לואיס – **[[מיכל]] בת שאול**
* יהלי מרגלית טופול – **[[מרב בת שאול]]**
* עודד פהר – **[[אבנר בן נר]]**
* אורי אלבי – **[[יואב בן צרויה]]**
* אשרף ברהום – **[[דואג האדומי]]**
* דאווד גאדמי – **[[אליאב בן ישי]]**
* נמרוד הוכנברג – **סילאס**
* סם אוטו – **[[איש בושת|אשבעל איש-בושת]]**
* אלכסנדר אולום – **[[אכיש]]**
* עיר טיליף – **[[נצבת|נצבת בת עדאל]]**

## הפקה
בינואר 2024 נמסר לראשונה על פיתוחה של הסדרה, שתגולל את קורותיו של דוד מלך ישראל, על ידי אולפני "The Wonder Project", בהנהלת ארווין וקלי מרימן הוגסטרטן, בשיתוף פעולה עם אולפני אמזון, כחלק ממספר סדרות וסרטים המבוססים על התנ"ך המיועדים לשירות הזרמת המדיה "פריים וידאו".

ביוני 2024 נמסר על ליהוקו של צוות השחקנים המלא, הכולל את מייקל איסקנדר בדמותו של דוד, עלי סולימאן בדמותו של שאול המלך, איילת זורר בדמותה של אחינועם בת אחימעץ, סטיבן לאנג בדמותו של שמואל הנביא ומרטין פורד בדמותו של גוליית.

צילומי הסדרה החלו ביוון ביוני 2024.

## הפצה
הסדרה עלתה לשירות הזרמת המדיה "פריים וידאו" ב-27 בפברואר 2025.

## קישורים חיצוניים

## הערות שוליים

קטגוריה:סדרות דרמה היסטוריות
קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:סדרות טלוויזיה מקוריות של אמזון
קטגוריה:דוד בתרבות
קטגוריה:סדרות טלוויזיה אמריקאיות שעלו לשידור בשנת 2025
ישראל בידרמן

**ישראל בידרמן** הוא שחקן ישראלי.

## ביוגרפיה
בידרמן הוא בוגר בית הספר הדרמטי שליד תיאטרון "הבימה". בידרמן השתלב גם במשחק בלונדון.

בשנים 1974–1975 שיחק בתוכנית הטלוויזיה "דני וגיל במסע בלתי רגיל" ששודרה בטלוויזיה הלימודית גילם את פטר.

בשנת 1975 הופיע בסדרת הטלוויזיה "עברית בסימן טוב"ששודרה בטלוויזיה הלימודית.

בשנת 1976 קריין בסרט התיעודי "מוחמד יקצור".

בשנת 1978 הופיע בסרט "חפיף" בתור עיתונאי.

בשנת 1979 שיחק בסרט האמריקאי "Mary and Joseph: A Story of Faith" גילם את חם.

בשנת 1989 דיבב את בוריס בסרט "היפהפייה והיחפן".

בשנת 1996 התארח בסדרת הטלוויזיה "עניין של זמן" ששודרה בטלוויזיה החינוכית גילם את אבא של עומר.

בשנת 1997 התארח בסדרת הטלוויזיה הקומית של ערוץ 2 "איצ'ה" גילם את אוסקר.

בשנת 2003 שיחק בסרט "האסונות של נינה" גילם את יהושע מרגולין.

שיחק ב"הבימה" בין השנים 1967–1995. שיחק בהצגות: "אמלי", "ארתורו אוי", "בחורים טובים", "דלתות דופקות", "האוצר", "האוריסטיאה", "האחים קרמזוב", "ההבטחה", "המטבח", "המלביש", "הרוצחים הקטנים", "השושנה המקועקעת", "השקרן", "זינזאנה", "חג הסנדלרים", "חינניות הסתיו", "טרוליוס וקרסידה", "יומנו של מטורף", "לילות הדבש והאימה", "מגדלים פורחים", "מות דנטון", "מחזור אלכוהולי", "מק-בט", "משיח", "נשי וינדזור העליזות", "עלי כינור", "פרוד זמני", "צוואתו של כלב או:משחק הבתולה", "קברט", "קולומב", "ריצ'רד השלישי", "שולחנות נפרדים" ו"שנים עשר המושבעים".

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו במאה ה-20
פגיעת הכטב"ם בבא"ח גולני

**פגיעת הכטב"ם בבא"ח גולני** התרחשה ב-13 באוקטובר 2024 במהלך מלחמת חרבות ברזל, כאשר כטב"ם ששיגר חזבאללה מלבנון פגע בבסיס אימון חטיבתי של גולני ליד בנימינה. בתקיפה נהרגו ארבעה חיילי צה"ל, ונפצעו לפחות 61 נוספים. בתקיפה נשלחו שני כטב"מים, כאשר אחד יורט מעל הים, והשני חדר לשטח ישראל. למרות חדירת כלי הטיס העוין לא הופעלו אזעקות.

## רקע

התקיפה התרחשה על רקע ההסלמה בחזית הצפונית במלחמת חרבות ברזל, שכללה סדרה של תקיפות אוויריות ישראליות שהרגו חלק ניכר מהמנהיגות הבכירה של חזבאללה, כולל המזכ"ל חסן נסראללה, ומולן ירי יומיומי של עשרות רקטות, טילי נ"ט וכטב"מים מלבנון לישראל. הארסנל הצבאי ותשתיות חזבאללה נפגעו באופן משמעותי בעקבות תקיפות אוויריות ותמרון קרקעי שמטרתו להחליש את חזבאללה ולדחוק אותו מגבול ישראל–לבנון.

## הפגיעה
בשעה 19:00 בערך חדרו שני כלי טיס בלתי מאוישים של חזבאללה לשטח ישראל, בלי שהופעלה אזעקה. כטב"ם אחד יורט ואילו השני הצליח להגיע לאזור בנימינה והתרסק בחדר האוכל של בא"ח גולני בעת שטירונים היו בארוחת הערב. באירוע נהרגו ארבעה מחיילי ההכשרה של החטיבה. בנוסף, 61 חיילים נוספים נפצעו באירוע, בהם שבעה באורח קשה והיתר באורח קל.

חזבאללה לקח אחריות על התקיפה ואמר כי מדובר בתגובה לתקיפה האווירית הישראלית על באצ'ורה ב-10 באוקטובר, שבה נהרגו 22 לבנונים ונפצעו 117. חזבאללה אמר כי כיוון לבסיס של חטיבת גולני.

## נפגעים
ממוזער|מדבקת הנצחה בתל אביב לזכרו של סמל עומרי תמרי, חייל בהכשרת לוחמי חי"ר, בא"ח גולני, חטיבת גולני, שנפל כתוצאה מפגיעת כטב"ם

בתקיפה נהרגו ארבעה מחיילי ההכשרה של החטיבה: סמל אמיתי אלון, סמל עומרי תמרי, סמל יוסף הייב, וסמל יואב אגמון. לפחות 61 חיילים נפצעו כתוצאה מהתקיפה. שלושה מהפצועים פונו למרכז הרפואי שיבא, שניים נלקחו לבית החולים רמב"ם. 37 פצועים נוספים פונו באמבולנס לבתי חולים שונים.

## לאחר האירוע
[ממוזער|הרמכט"ל [הרצי הלוי (שני משמאל) מבקר במבנה הפגוע לאחר האירוע.]]
לאחר המקרה ביקרו במקום הפגיעה הרמטכ"ל הרצי הלוי, מפקד חיל האוויר, אלוף תומר בר, ראש הממשלה בנימין נתניהו ושר הביטחון יואב גלנט.

תחקיר ראשוני של חיל האוויר שבוצע למחרת האירוע העלה כי שלושה כטב"מים מדגם "ציאד 107" שוגרו לישראל בחסות מטח רקטות שנורה לעבר העיר חיפה. שני כטב"מים יורטו: האחד על ידי חיל הים והשני על ידי מערכת כיפת ברזל. אחרי שני ניסיונות יירוט של כלי הטיס השלישי הוא נעלם ממערכות הגילוי, כ-48 ק"מ צפונית-מזרחית לעכו. מסוק הוזנק על מנת לנסות לאתר את כלי הטיס, ללא הצלחה. לאחר כחצי שעה אירעה הפגיעה בבסיס.

## קישורים חיצוניים

* 
* 

## הערות שוליים

קטגוריה:חטיבת גולני
קטגוריה:מבצע חיצי הצפון
קטגוריה:תקיפות כטב"מים
קטגוריה:חדירות למרחב האווירי הישראלי
קטגוריה:צה"ל: פגיעות מפעולות טרור
קטגוריה:רגבים
Limbach L550E

**Limbach L550E** הוא מנוע תעופתי מתוצרת גרמניה, שתוכנן וייצור על ידי חברת Limbach Flugmotoren  מהעיר קניגסווינטר  במערב גרמניה.
ממוזער|העתק איראני של מנוע לימבך L550E המיועד לכטמ"ם שהאד-136

## עיצוב ופיתוח
ה-L550E הוא מנוע בוקסר בנזין עם מחזור שתי פעימות ולו ארבע צילינדרים מקורר אוויר המפיק 37 קילו־ואט (50 כוח סוס) ב-7,500 סל"ד המניע מדחף. המנוע משתמש בהצתה מגנטו, יש לו ארבעה מאיידים, ותערובת שמן המנוע שלו היא ביחס דלק לשמן של 25:1 עבור שמן מינרלי או 50:1 עבור שמן סינתטי.

### העתק איראני
החברה האיראנית מאדו מייצרת העתק של ה-L550E משנת 2014 לכל הפחות. הגרסה האיראנית מותקנת על גבי כלי הטיס הבלתי מאויש מתוצרת איראן שהאד-136.

### גרסה סינית
משפחת הכטמ"מים מתוצרת רוסיה Garpiya מונעת על ידי Limbach L550E המיוצר בעיר שיאמן שבסין על ידי Xiamen Limbach.

## מפרט טכני
* סוג – מנוע אווירי 4 צילינדרים 2 פעימות
* קוטר בוכנה – 66 מילימטרים
* מהלך בוכנה – 40 מילימטרים
* נפח – 548 סנטימטר מעוקב
* אורך – 300 מילימטרים
* רוחב – 410 מילימטרים
* גובה – 301 מילימטרים
* משקל – 16 קילוגרם (במצב יבש)
* קירור – אוויר

## קישורים חיצוניים

## הערות שוליים

קטגוריה:מנועים
שישו את ירושלים

"**שישו את ירושלים**" הוא שיר מאת צמד דרום. את השיר כתב והלחין עקיבא נוף על פי מילים מן המקורות, בעיקר מספר ישעיהו ועיבד יצחק גרציאני.

ב-1970 הופיע הצמד, דני גולן וציון צדוק, בפסטיבל הזמר החסידי וזכו עם השיר במקום השלישי. בעקבות זאת, השיר הפך ברבות הימים לפזמון פופולרי.

ביצועים נוספים נודעים במיוחד הם של אביבה ניר ושל דודו פישר.

## תוכן השיר
מילות השיר מבוססות, בשינויים קלים, על פסוקים ממקורות שונים בתנ״ך. עיקר הטקסט שואב השראה משני פסוקים בספר ישעיהו, פרק ס״ב פסוק ו׳:  ופרק ס״ו פסוק י׳: . ההקשר המקראי הוא של נבואת נחמה, שבה מבטיח הנביא לעם ישראל, שגלה מעל אדמתו, גאולה מיד ה', חידוש ימיו כקדם, שיבת העם לארצו והשבת גדולתה של ירושלים כבראשונה.

מבנה השיר כולל בית ופזמון. הפזמון מושר פעמיים בפתיחה ופעם נוספת בין הבית הראשון לפזמון השני. השיר נחתם בחזרה על המילים "שישו את ירושלים, גילו בה", חזרה המדגישה את מוטיב השמחה הקשור בירושלים ואת מעמדה המרכזי כעיר של גאולה ונחמה.

## במצעדים

השיר צעד במצעדי הפזמונים השבועיים של הגל הקל בין נובמבר 1970 לינואר 1971, והגיע בשיאו למקום הרביעי (14.12.1970).

## קישורים חיצוניים
* **[https://www.nli.org.il/he/items/NNL_MUSIC_AL990024599730205171/NLI שישו את ירושלים]**, באתר הספרייה הלאומית
* **[https://pizmonet.co.il/w/index.php?title=שישו_את_ירושלים&oldid=114091 שישו את ירושלים]**, באתר פזמונט
* 

###### ביצועים
* 
* 
* 
* 
* 
* 
* 
* 
* 
* 
* 
* 

## הערות שוליים

2024 10
קטגוריה:שירים בעברית
קטגוריה:שירים שנכתבו על ידי עקיבא נוף
קטגוריה:שירים שהולחנו על ידי עקיבא נוף
קטגוריה:שירי יום ירושלים
קטגוריה:שירים המבוססים על התנ"ך
קטגוריה:שירים על ירושלים
קטגוריה:שירי פסטיבל הזמר החסידי
קטגוריה:ריקודי עם בישראל: שירים
ג'וליאן לוזנגה

**ג'וליאן לוזנגה** (באנגלית: **Julienne Lusenge**) היא פעילת זכויות אדם מהרפובליקה הדמוקרטית של קונגו, הידועה בפעילותה למען ניצולי אלימות מינית בזמן מלחמה. היא שותפה מייסדת ונשיאת "סולידריות נשית לשלום ופיתוח משולב" (SOFEPADI) ומנהלת "קרן הנשים הקונגולזיות" (FFC).

בין הפרסים הרבים בהם זכתה ניתן למצוא את פרס זכויות האדם הבינלאומי לנשים (2018), פרס ג'ינטה סאגאן מאמנסטי אינטרנשיונל (2016), פרס זכויות האדם משגרירות צרפת, ותואר אבירת לגיון הכבוד שהוענק לה על ידי ממשלת צרפת. בנוסף, הוענק לה אות האומץ הנשי הבין-לאומי בשנת 2021.

## קריירה
לוזנגה עבדה כעיתונאית במזרח הרפובליקה הדמוקרטית של קונגו כשהחלה מלחמת האזרחים ב-1998. היא שידרה תוכניות הומניטריות העוסקות בבריאות וזכויות אדם לאזורים כפריים נידחים. במהלך סיוריה במזרח קונגו היא תיעדה והפיצה סיפורים של נשים, כולל תיאורים מזעזעים של אלימות מינית במסגרת המלחמה, והחלה לגנות בפומבי את מעשי האלימות כלפי נשים.

כתגובה לזוועות המין שהתרחשו במדינתה, ייסדה לוזנגה יחד עם 22 פעילות נוספות את ארגון SOFEPADI בשנת 2000. מטרת הארגון הייתה להעלות את נושא האלימות המגדרית לתשומת לבם של ארגונים בינלאומיים, ובמקביל לסייע לניצולות טראומה ולעזור להן בתהליכים משפטיים להעמדת האשמים לדין. בשנת 2007 הקימה לוזנגה ארגון נוסף, קרן הנשים הקונגולזיות (FFC), המסייע לארגוני נשים בקונגו לגייס תמיכות ממממנים בינלאומיים.

לוזנגה משמשת גם כשותפה בכירה בארגון Media Matters for Women, ארגון ללא מטרות רווח הפועל לצמצום פערי המידע בקרב נשים בקהילות מבודדות באפריקה.

## פרסים והכרה
לוזנגה קיבלה הכרה בינלאומית על עבודתה:

* פרס זכויות האדם הבינלאומי לנשים (2018) מהפסגה לזכויות אדם ודמוקרטיה בז'נבה.
* פרס ג'ינטה סאגאן (2016) מאמנסטי אינטרנשיונל, שבו הוענקו לה מענק כספי וסיור בארצות הברית.
* פרס זכויות האדם משגרירות צרפת (2012) ותואר אבירת לגיון הכבוד (2013).
* פרס אורורה להארת האנושות (2021).
* פרס האומות המאוחדות בתחום זכויות האדם (2023)
* נכללה ברשימת טיים 100 לשנת 2024 של מגזין טיים.

## קישורים חיצוניים

## הערות שוליים

קטגוריה:פעילות זכויות נשים
קטגוריה:פעילים חברתיים
קטגוריה:זוכות אות האומץ הנשי הבין-לאומי
קטגוריה:אישים שהופיעו ברשימת טיים 100
קטגוריה:הרפובליקה הדמוקרטית של קונגו: אישים
פנטייז'ה (זמרת)

**פנטייז'ה מוניק ברינו-טיילור** (באנגלית: **Fantasia Monique Barrino-Taylor**; נולדה ב-30 ביוני 1984) היא זמרת ושחקנית אמריקאית, שזכתה לפרסום בזכות ניצחונה בעונה השלישית של תוכנית הטלוויזיה "אמריקן איידול" בשנת 2004. לאחר ניצחונה, השיר הראשון שלה, "I Believe", הגיע למקום הראשון במצעד הבילבורד הוט 100, והיא הפכה לאישה השנייה בהיסטוריה שהשיר הראשון שלה הגיע היישר למקום הראשון במצעד זה.

## קריירה
אלבום הבכורה של פנטייז'ה, *[[Free Yourself]]* (2004), זכה להצלחה והגיע למעמד פלטינה. היא הייתה מועמדת לשלושה פרסי גראמי עבור אלבום זה, כולל עבור ביצוע ה-R&B העממי הטוב ביותר על השיר "Summertime". מאז הוציאה את האלבומים *[[Fantasia]]* (2006), *[[Back to Me (אלבום)|Back to Me]]* (2010), ו-*[[Side Effects of You]]* (2013), שזכו להצלחה רבה והגיעו למקומות גבוהים במצעד הבילבורד 200.

פנטייז'ה הופיעה גם כשחקנית. ב-2006 שיחקה בסרט טלוויזיה המבוסס על האוטוביוגרפיה שלה, "החיים הם לא אגדה". בשנים 2007–2008 היא גילמה את הדמות הראשית, סליה ג'ונסון, במחזמר "הצבע ארגמן" בברודוויי. על תפקידה זה היא זכתה בפרס "Theatre World Award" להופעת הבכורה הטובה ביותר. ב-2023 חזרה לגלם את סליה בגרסה הקולנועית של המחזמר, וזכתה על כך בפרס NAACP Image לשחקנית הראשית הטובה ביותר.

## חיים אישיים
פנטייז'ה נולדה וגדלה בצפון קרוליינה, והיא קרובת משפחה של הצמד המוזיקלי K-Ci & JoJo. היא נשואה לקנדל טיילור מאז 2015, ולהם שלושה ילדים.

## הישגים
פנטייז'ה זכתה בפרס גראמי אחד, בשני פרסי בילבורד, בחמישה פרסי NAACP ועוד. בשנת 2024 נכללה ברשימת 100 האנשים המשפיעים ביותר של מגזין טיים.

במרץ 2025, פנטייז'ה דורגה במקום ה-98 ברשימת 100 האמניות המובילות של המאה ה-21 של מגזין בילבורד.

## דיסקוגרפיה
* *Free Yourself* (2004)
* *Fantasia* (2006)
* *Back to Me* (2010)
* *Side Effects of You* (2013)
* *The Definition of...* (2016)
* *Christmas After Midnight* (2017)
* *Sketchbook* (2019)

## פילמוגרפיה
}
|פרק: "So I Creep"
|-
|2006
|החיים הם לא אגדה
|
|סרט טלוויזיה
|-
|2010
|*Fantasia for Real*
|
|תוכנית ריאליטי; 20 פרקים
|-
|2011
|המרוץ לדראג של רו פול
|
|שופטת אורחת בעונה השלישית
|-
|2013
|*Centric Live: Fantasia at the Filmore*
|
|מופע טלוויזיוני
|-
|2014
|*Celebrities Undercover*
|
|פרק: "Fantasia Barrino and Lil Kim"
|-
|2016
|*The Definition Of... Fantasia*
|
|מופע טלוויזיוני
|}

## תפקידי תיאטרון

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:זמרות פופ אמריקאיות
קטגוריה:זמרות אפרו-אמריקאיות
קטגוריה:מחברות ספרי עיון אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:אמני RCA רקורדס
קטגוריה:משתתפים בתוכניות מציאות אמריקאיות
קטגוריה:זוכות אמריקן איידול
קטגוריה:זוכות פרס גראמי
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
The Dance (אלבום של פליטווד מק)

***The Dance*** (בעברית: "**הריקוד**") הוא אלבום הופעה של להקת הרוק הבריטית-אמריקאית פליטווד מק, שיצא ב-19 באוגוסט 1997. האלבום הציג איחוד של ההרכב המצליח ביותר של הלהקה: לינדזי בקינגהאם, מיק פליטווד, כריסטין מקווי, ג'ון מקווי וסטיבי ניקס, שלא הוציאו אלבום יחד מאז *[[טנגו בלילה|Tango in the Night]]* ב-1987.

## רקע
The Dance, שהוקלט במהלך הופעה חיה ב-23 במאי 1997, היה האלבום האחרון של פליטווד מק בו הופיעה כריסטין מקווי כחברה מלאה בלהקה. האלבום הגיע לשיא במקום הראשון במצעד בילבורד 200 עם מכירות של 199,000 עותקים, והפך לאלבום ההופעה החיה החמישי הנמכר ביותר בכל הזמנים בארצות הברית. האלבום בילה יותר משבעה חודשים ב-40 המקומות המובילים, ובסופו של דבר מכר יותר מ-6,000,000 עותקים ברחבי העולם. גרסת ה-DVD של האלבום זכתה לתשעה עיטורי פלטינה באוסטרליה עבור מכירת 135,000 עותקים. סיבוב ההופעות בן 44 התאריכים הכניס 36 מיליון דולר.

בניגוד לאלבום החי *Live* מ-1980, שהיה אוסף הקלטות מתוך סדרה של 60 הופעות, *The Dance* הוקלט במהלך לילה אחד. ההופעה התרחשה בסטודיו האחים וורנר בברבנק, קליפורניה, ומשתתפת בה תזמורת התהלוכה של אוניברסיטת דרום קליפורניה.

האלבום מהווה מעין אוסף של להיטי הלהקה, אך מופיעים בו גם חומרים חדשים.

שמו של האלבום נגזר משם הציור של אנרי מאטיס, הריקוד, שבשלב מסוים נועד לשמש כעטיפת האלבום, אך בסוף לא ניתן היה לקבל רישיון ולהשתמש בו. בתמונת עטיפת האלבום, שצולמה על ידי דייוויד לה-שאפל, מיק פליטווד משחזר את התנוחה שלו מהעטיפה של *[[Rumours|Rumors]]*, האלבום המצליח ביותר של הלהקה, ולינדזי בקינגהאם אוחז במקל המופיע על עטיפת האלבום *[[Fleetwood Mac (אלבום, 1975)|Fleetwood Mac]]*, קודמו של *Rumors*.

האלבום זכה לשלוש מועמדויות לפרסי גראמי: אלבום הפופ הווקאלי הטוב ביותר, הופעת הרוק הטובה ביותר לצמד או קבוצה והופעת הפופ הטובה ביותר לצמד או קבוצה.

## רשימת השמעה
בגרסת ה-DVD מופיעה ההופעה החיה המלאה, כולל הפסקות בין השירים, קטעים מחברים וסיפורים של חברי הלהקה. בגרסת ה-CD מופיעים 17 מתוך 22 השירים, ובנוסף הפסקות וקטעים מקשרים קוצצו.

### הערות

## מיקומי שיא

## קישורים חיצוניים

## הערות שוליים

קטגוריה:אלבומי פליטווד מק
קטגוריה:אלבומי הופעה באנגלית
ויליאמס (אריזונה)

**וילימאס** (באנגלית: **Williams**) היא עיירה במחוז קוקונינו שבמדינת אריזונה, ארצות הברית. העיירה ממוקמת על כביש 66 ההיסטורי, מערבית לפלאגסטאף. גודל אוכלוסייתה, נכון ל-2020, הוא 3,202. העיר ידועה גם כ"שער הכניסה לגרנד קניון", והיא העיר האחרונה בה נפגשים כביש 66 וכביש 40.

## היסטוריה
העיירה נוסדה ב-1881 והיא נקראת על שמו של ויליאם שרלי ויליאמס , שפסל שלו מוצב כיום בצידה המערבי. רובע העסקים ההיסטורי של ויליאמס , וכביש 66 האורבני , נוספו למרשם הלאומי של מקומות היסטוריים ב-1984 ו-1989, בהתאמה.

## תיירות
רוב ההכנסות של העיר הן מתיירות, בין היתר בשל קרבתה היחסית (כשעה נסיעה) לגרנד קניון, כמו גם הספארי Bearizona  הצמוד לעיירה. אטרקציות תיירותיות סובבות סביב כביש 66 האורבני ומוזיאון תחנת הדלק ההיסטורית של פיט הממוקמת על הכביש.

## קולנוע
מספר סרטים הוליוודיים צולמו בעיירה, ביניהם:
*  (1960)
* מרדף חצות (1988)
* חסרת מילים  (1994)

## קישורים חיצוניים

* 

## הערות שוליים

קטגוריה:אריזונה: ערים
קטגוריה:יישובים שהוקמו ב-1881
קורמיסוש (שליט בולגריה)

**קורמיסוש** היה שליט בולגריה במהלך המאה ה-8. רשימת השמות של שליטי בולגריה מציינת שהוא השתייך לשבט Ukil (או Vokil) ושלט במשך 17 שנים. על פי הכרונולוגיה שפיתח מוסקוב, קורמיסוש היה מלוך משנת 737 עד 754. כרונולוגיות אחרות מציבות את שלטונו בשנים 753–756, אך אינן ניתנות לפשרה עם עדותו של "הנמנה" (או שתחייב אותנו להניח תקופה ארוכה של co-regency).

"השם" מדגיש את העובדה שהצטרפותו של קורמיסוש מייצגת שינוי שושלת, אך עדיין לא ברור אם זה נעשה באמצעות אלימות. שלטונו של קורמיסוש חנך תקופה ממושכת של מלחמה עם האימפריה הביזנטית. הקיסר הביזנטי קונסטנטינוס החמישי קופרונימוס החל לבצר את הגבול והחל ליישב ארמנים וסורים בתרקיה הביזנטית. בתגובה דרש קורמיסוש תשלום הוקרה, אולי מהווה הגדלת התשלומים המסורתיים. נדחה, קורמיסוש פשט על תראקיה, והגיע לחומת אנסטסיאן המשתרעת בין הים השחור לים מרמרה 40 ק"מ מול קונסטנטינופול. יצא עם צבאו, קונסטנטינוס החמישי הביס את הבולגרים והפנה אותם למנוסה.

## הערות שוליים

קטגוריה:שליטי האימפריה הבולגרית הראשונה
קטגוריה:נפטרים ב-756
רדאקישאן דמאני

**רדאקישאן שיבקישאן דמאני** (בהינדי: **राधाकिशन दमानी**; נולד ב-1954) הוא מיליארדר הודי, מייסד ויו"ר של רשת הקמעונאות DMart. דמני מכונה "מלך הקמעונאות" של הודו.

הונו הוערך בכ-22 מיליארד דולר נכון לאוגוסט 2024, לפי פורבס.

## ראשית חייו וקריירה
דמאני גדל במשפחה הינדית מהשווארי מרווארי בדירת חדר במומבאי. הוא למד מסחר באוניברסיטת מומבאי אך פרש לאחר שנה. לאחר מותו של אביו שעבד ברחוב דלאל, דמאני עזב את עסקי המיסבים שלו והפך לברוקר ומשקיע בבורסה. בתחילת שנות ה-90, הרוויח על ידי מכירת שורט של מניות שנופחו באופן מלאכותי על ידי Harshad Mehta. על פי הדיווחים, דמאני היה בעל המניות היחיד הגדול ביותר של בנק HDFC לאחר שהונפקה ב-1995.

בשנת 1999, הוא הפעיל זיכיון של Apna Bazaar, חנות כלבו שיתופית, בנרול, אך "לא השתכנע" מהמודל העסקי שלו. הוא עזב את הבורסה בשנת 2000 כדי להקים רשת סופרמרקטים משלו, DMart, עם החנות הראשונה בפוואי בשנת 2002. לרשת היו 25 חנויות בשנת 2010, לאחר מכן החברה גדלה במהירות ועברה הנפקה בשנת 2017.

ב-2020 הוא הפך להודי הרביעי בעושרו עם שווי נקי של 16.5 מיליארד דולר. הוא דורג במקום ה-117 ברשימת המיליארדרים העולמית.

## חיים אישיים
דמאני נשוי ואב לשלושה ילדים.

## הערות שוליים

קטגוריה:מיליארדרים הודים
קטגוריה:הודים שנולדו ב-1954
אייטורו

**אייטורו** (אנגלית: **Aiyetoro**) היא עיר באונדו השוכנת בחוף הדרום מזרחי של ניגריה כ-160 ממזרח ללאגוס. היישוב הוקם בשנת 1947 על ידי קבוצת דייגים נוצרים אשר ביקשו להקים יישוב קומונלי. פירוש שמה 'העיר המאושרת'.

הקבוצה שהקימה את היישוב התגבשה בשנות ה-20 של המאה ה-20 מקרב שבטי אילאג'י, דוברי יורובה נוצרים מזרם האלדורה אשר הטיפו להפסקת עבודת האלילים וביקשה לשנות את אורחות החיים של חבריה ולהיבדל מאורח החיים המסורתי בסביבה, קראו תחילה 'שרפים וכרובים'. בשנות ה-40 של המאה ה-20 שינו את שם הקבוצה ל'עדת השליחים הקדושים', והאמינו כי למנהיגי הקהילה ישנה יכולת נבואית. בין חברי הקבוצה בלטו בין היתר פיליפ איראיתן, סולומון דימיהן ולילה זכיאוס.

הקבוצה עסקה בפעילות מיסיונרית וגייסה אליה תומכים נוספים. רבים מהמצטרפים לקבוצה עזבו את משפחתם, והקבוצה סבלה מהתנכלות מצד סביבתה. בתחילת 1944 כינסו אספה גדולה במטרה להניח את היסודות הארגוניים שלהם, אולם אספתם פוזרה באלימות על ידי ראשי השבטים. מנהיגי הקבוצה נידונו על ידי בין הדין של השבט בעקבות האספה לעונשי מאסר של שנתיים וחצי ולקנסות כבדים, וסירותיהם נגנבו. השלטון הבריטי לא נטה להתערב בסכסוך. גם ילדי הקבוצה הוצאו ממסגרות הלימודים.

בינואר 1947 החלו בבניית הכפר השיתופי באזור שנחשב שומם וביצתי. שכניהם חסמו את תעלת המים המובילה ליישוב, וחברי הקהילה נאלצו להתקין לעצמם נתיב חלופי, עבודה שלקחה כשנה שלמה במהלכה עבדו במשמרות - כל פעם 200 חברים שעבדו במשך עשרה ימים. מקור ההכנסה העיקרי של הקהילה היה דיג בים ובבריכות דגים. סירות הדייג היו רכוש משותף של הקהילה. הקהילה ייצרה לעצמה את רוב בגדיה באמצעות בית אריגה וכן הפעילה בית חרושת לסבון, סנדלרייה, פחחיה ונגריה. הקהילה אף החזיקה מספר גנרטורים אשר סיפקו לה חשמל, והייתה הכפר השני במדינה שהיה מצויד בחשמל ומואר בלילות. נשים עבדו במרבית המלאכות למעט בדיג, וגברים עבדו אף הם במכבסת הקהילה. הקהילה אף הקימה חדר אוכל משותף, וחילקה מזון לארוחות קטנות בבתי המשפחות לאורך היום וכן הקימה בית ספר ומערכת גני ילדים. בני הנוער למדו עד גיל 14, כשהחל מגיל 12 החלו לעבוד חצי יום. לבוגרים יותר, ישנו גם בית ספר ערב, וחברי הקהילה היו יודעי קרוא וכתוב. עד שנת 1955 כשנחקק חוק חינוך חובה בניגריה, נשאה הקהילה בהוצאות החינוך לבדה. כשלוש שנים לאחר הקמתו מנה מספר חברי הקומונה כאלפיים.

הקהילה התנגדה למסורת של הריגת ילדים תאומים בלידתם שהייתה קיימת באזורה. הקהילה התנגדה לתשלום מוהר בגין נישואין, בטענה כי מדובר בסחר עבדים - גורם נוסף לקונפליקט בינם לבין שכניהם, אשר נפטר בסופו של דבר בפשרה באשר לגובה המוהר המשולם על ידי הקהילה במקרה של נישואין עם נשים מחוץ לקהילה. הקהילה לא אסרה על נישואים פוליגמיים, אך על פי עדות חבריה, נוהג זה פחת בה. חברי הקהילה נמנעו מאחזקת כסף פרטי. נשות הקהילה לבשו בגדים שאינם נבדלים בהרבה מאלו של הגברים. חברי הקהילה, גברים ונשים, גזזו את שיער ראשם, ונמנעו מעישון ומאלכוהול. בהנהגת הקהילה, ניצבה סמכות רוחנית המכונה 'אובה', שעל פי אמונתם שורה עליו רוח הנבואה.

עד תחילת שנות ה-80 חיו ביישוב כ-3,000 איש, עם זאת התפתחות היוזמה הפרטית ערערה את אורח החיים ביישוב והביאה לזניחת המבנה הקומונלי שלו. העיירה מתמודדת מאז תחילת שנות ה-2000 עם עליית פני הים המציפה חלקים ניכרים משטחה ומביאה להמלחת מקורות המים שלה - דבר שגרר עזיבה של אלפי אנשים.

## קישורים חיצוניים
* Aiyetoro - The Happy city of The Holy Apostles' Community by S.O.A. Authority, Printed by Eruobodo Memorial Press, Lagos
* 

## הערות שוליים

קטגוריה:ניגריה: ערים
קטגוריה:קומונות
קבוצת-העל היורונית

**קבוצת-העל היורונית** (באנגלית: **Huronian Supergroup**) היא חבורה מעידן הפרוטרוזואיקון של משטחים גאולוגיים מתקופת הקראטון העליונה בשילד הקנדי באונטריו ובקוויבק. המכלול משתרע ממערב לעיר סול סנט מרי (Sault Ste. Marie) במערב ועד לגבול אונטריו–קוויבק במזרח. היא מהווה חלק מהמחוז הגאולוגי הדרומי של השילד הקנדי (Southern Province – Canadian Shield).

## [[סטרטיגרפיה]]
קבוצת-העל היורונית מורכבת מארבע קבוצות. כל הסלעים הם סלעי משקע מותמרים בדרגה נמוכה או סלעי יסוד.

ארבע הקבוצות הגאולוגיות המרכיבות את קבוצת-העל היורונית הן – מהעתיקה לחדשה – קבוצת אגם אליוט, קבוצת אגם יו (Hough), קבוצת אגם קווירק (Quirke) וקבוצת קובלט (Cobalt). תקופות קרח עיקריות, תקופות הקרח היורונית, שבהן נוצרו משקעי קבוצת-העל היורונית, התרחשו באגמי יו, קווירק וקובלט.

## גיל
קבוצת-העל היורונית מורכבת בעיקר מאבן חול ואבן בוץ שעברו התמרה. לא נמצאו בה מאובני אינדקס, ולכן לא ניתן לתארך את סלעי המשקע באמצעות מאובנים באותו אופן שאפשר לעשות בסלעים מעידן הפנרוזואיקון. עם זאת, הבסיס מכיל סלעים געשיים, שתוארכו למועד שלפני כ-2.480 מיליארד שנים. החלק העליון של קבוצת-העל היורונית וחתך היחידות שבתוכו הם המחדר הפלוטוני ניפיסינג סילס, שמתוארכים ל-2.2185 מיליארד שנים לפני זמננו. הגיל שבו נוצרו המשקעים היורונים הוא בין 2.480 ל-2.219 מיליארד שנה לפני זמננו.

## הערות שוליים

קטגוריה:גאולוגיה
קטגוריה:סטרטיגרפיה
Down the Highway (שיר)

"**Down the Highway**" הוא שיר של הזמר האמריקאי בוב דילן. השיר הוקלט ב-9 ביולי 1962 באולפן A, אולפני קולומביה בניו יורק, בהפקתו של ג'ון האמונד. השיר יצא לאור באלבום The Freewheelin' Bob Dylan ב-27 במאי 1963. זהו שיר אהבה בצורת בלוז 12 תיבות, שדילן סיפר לחברתו סוז רוטולו שהוא כתב עליה.

## רקע והקלטה
דילן כתב לחברתו סוז רוטולו ביולי 1962, והזכיר כי "Down the Highway" היה אחד משני שירים בסשן הקלטות שנערך לאחרונה והתייחס אליה. רוטולו למדה בפרוג'ה, איטליה, לאחר שעזבה ביוני והשיר מכיל את השורות "My baby took my heart from me / She packed it all up in a suitcase / Lord, she took it away to Italy, Italy". השיר הוא בלוז 12 תיבות, שייתכן שנכתב בהשראת עבודתם של רוברט ג'ונסון וביג ג'ו ויליאמס.

"Down the Highway" הוקלט בטייק אחד ב-9 ביולי 1962 באולפן A, אולפני קולומביה בניו יורק, בהפקתו של ג'ון האמונד, במהלך סשן ההקלטות השלישי לאלבומו השני של דילן, The Freewheelin' Bob Dylan, שיצא לאור ב-27 במאי 1963. בשלב מסוים בין אוקטובר 1962 לינואר 1963, דילן הקליט גרסה של השיר עבור מגזין ברודסייד. גרסת מונו של רצועת האלבום יצאה בשנת 2010 באלבום The Original Mono Recordings.

המבקר פול ויליאמס אמר שמתוך שישה "שירי אהבה כאלה או אחרים" שהוקלטו על ידי דילן ביולי 1962, שכולם מראים השפעת בלוז, "Down the Highway", שיר על בדידות, הוא היחיד מהם ש"מביע מצוקה אמיתית". אוליבר טרייגר שיבח את השירה ה"קתרטית" ואת "תבנית הגיטרה המדהימה של דילן" ברצועה. צ'יק אובר, שכתב ביקורת על בוב דילן עבור טמפה ביי טיימס, בחר את השיר כאחד משלושת הטובים ביותר באלבום.

בהערות האלבום של בוב דילן, בנוגע לשיר "Down the Highway", דילן הסביר לנאט הנטוף: "מה שהפך את זמרי הבלוז האמיתיים לכל כך גדולים הוא שהם היו מסוגלים לציין את כל הבעיות שהיו להם; אבל באותו הזמן, הם עמדו מחוץ לבעיות ויכלו להסתכל עליהן. וכך הם ניצחו אותן". דילן מעולם לא ביצע את השיר בהופעה חיה. הווארד סונס קרא לביוגרפיה שכתב על דילן Down the Highway: the Life of Bob Dylan, על שם השיר.

## משתתפים
אנשי הצוות של ההקלטות מ-9 ביולי 1962 באולפן A, אולפני קולומביה בניו יורק.

**מוזיקאי**
* בוב דילן - שירה, גיטרת קצב

**טכני**
* ג'ון האמונד - הפקה
* ג'ורג' קנור, פיט דורייה - מהנדס

## קישורים חיצוניים

## הערות שוליים

קטגוריה:שירי 1962
קטגוריה:שירי בוב דילן
קטגוריה:שירים באנגלית
קטגוריה:שירים על כבישים
אלברידג' ג'רי לאפאם

**אלברידג' ג'רי לאפאם** (באנגלית: **Elbridge Gerry Lapham**; 18 באוקטובר 1814 – 8 בינואר 1890) היה פוליטיקאי חבר המפלגה הרפובליקנית שייצג את ניו יורק הן בבית הנבחרים של ארצות הברית בין השנים 1875–1881 והן בסנאט של ארצות הברית בין השנים 1881–1885.

## ביוגרפיה
לפאם נולד ב-18 באוקטובר 1814 בפרמינגטון שבניו יורק, ולמד בבתי הספר הציבוריים ובאקדמיית קנדייגואה. הוא למד הנדסה אזרחית ומשפטים והתקבל ללשכת עורכי הדין ב-1844 ועסק בכך בקנדייגואה, ניו יורק.

הוא היה ציר בוועידת החוקה של מדינת ניו יורק בשנים 1867–1868. הוא נבחר מטעם המפלגה הרפובליקנית לבית הנבחרים של ארצות הברית לקונגרסים ה-44, ה-45, ה-46 וה-47, וכיהן בתפקידו מ-4 במרץ 1875 ועד 29 ביולי 1881, כאשר התפטר לאחר בחירתו לסנאט של ארצות הברית. הוא היה אחד השופטים שמונו על ידי בית הנבחרים בשנת 1876 לנהל את הליכי ההדחה נגד מזכיר המלחמה לשעבר ויליאם בלקנאפ.

ב-22 ביולי 1881 נבחר מטעם המפלגה הרפובליקנית לסנאט של ארצות הברית, כדי למלא את המושב שהתפנה בשל התפטרותו של רוסקו קונקלינג וכיהן עד 4 במרץ 1885. הוא לא הועמד לבחירה מחדש. הוא כיהן יושב ראש הוועדה לדגים ודיג של הסנאט (הקונגרס ה-48).

לאחר מכן חידש את עבודתו בעריכת דין בקנדייגואה. הוא מת ב"גלן גרי", באגם קנדייגואה, ב-8 בינואר 1890, ונקבר בבית הקברות וודלאון בקנדייגואה.

## חיים אישיים
לאפאם הוא בנם של השופט ג'ון לאפאם (1793–1860) ושל אשתו, זימרודה סמית' לאפאם (1793–1879). הוא צאצא של ג'ון לאפאם (1677–1734) ושל אשתו, מרי ראסל לאפאם (1683–1752). בני הדודים שלו כוללים את נייתן לאפאם, כריסטופר לויד וסוזן ב. אנתוני.

ב-2 ביולי 1844, בקליפטון ספרינגס, ניו יורק, הוא נישא לג'יין פרנסס מקברייד (1825–1907). היו להם לפחות שמונה ילדים.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממדינת ניו יורק
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1814
קטגוריה:אמריקאים שנפטרו ב-1890
פול לנדס

**פול לנדס** (נולד ב-19 בינואר 1972) הוא מנהל ועורך דין ישראלי שכיהן כראש המטה הלאומי ללוחמה כלכלית בטרור וכראש יחידת צלצל. קודם לכן כיהן כראש הרשות לאיסור הלבנת הון ומימון טרור. לנדס הוא אלוף-משנה במילואים בצה"ל ושימש כמפקדה בפועל של חטיבה 226 במהלך מלחמת חרבות ברזל.

## ביוגרפיה
עם גיוסו לצה"ל התנדב לנדס לצנחנים, עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה והוביל אותה בלחימה בדרום לבנון. בשירות המילואים שירת כמפקד פלוגה וכמפקד גדוד בחטיבה 226, ולחם בין היתר במלחמת לבנון השנייה ומבצע צוק איתן. בהמשך שימש כראש מטה החטיבה בדרגת אלוף-משנה, ואף כיהן כמפקד החטיבה בפועל במהלך מלחמת חרבות ברזל.

לנדס בעל תואר ראשון במשפטים (1999) מהאוניברסיטה העברית בירושלים ובעל תואר שני במשפטים עם התמחות במשפט מסחרי בהצטיינות מהאוניברסיטה העברית (2009). הוא שימש שותף במשרד עורכי דין יהודה רוה ושות' ושימש יועץ משפטי בחברת דרך ארץ.

בינואר 2007 מונה ליועץ משפטי של הרשות לאיסור הלבנת הון ומימון טרור. בתפקידו זה שימש כיו"ר הוועדה האופרטיבית של Egmont Group וכמעריך בינלאומי בארגון Moneyval. בדצמבר 2009 מונה לראש הרשות בפועל ובאוגוסט 2010 אישרה הממשלה את מינויו לראש הרשות, תפקיד בו כיהן עד יוני 2015. לנדס יזם והוביל להצטרפות מדינת ישראל כחברה בארגון ה-FATF, ובעקבות פעילותו קיבלה מדינת ישראל הזמנה להצטרף לארגון כחברה מן המניין. ב-2018 התקבלה כחברה מן המניין בארגון. היה חבר בוועדה לצמצום השימוש במזומן.

בין יוני 2015 למאי 2017 שימש כראש יחידת צלצל במשרד ראש הממשלה. במרץ 2018 הועברו תחומי אחריותה של יחידת צלצל למשרד הביטחון, ולנדס יזם והקים את המטה הלאומי ללוחמה כלכלית בטרור (מט"ל), הנמצאת בכפיפות ישירה לשר הביטחון, ועמד בראשה מאז הקמתה. במהלך מלחמת חרבות ברזל פעלה המט"ל בראשותו, בשילוב קהילת המודיעין הישראלית, על מנת לסכל תשתיות פיננסיות ששימשו את חזבאללה, וכן במטרה לפקח ולהקפיא חשבונות קריפטו בבעלות החמאס, כוח קודס, וארגוני טרור נוספים. בנוסף, פעל המטה לתפיסה וחילוט כספים שמעבירה הרשות הפלסטינית לאסירים ביטחוניים שעצורים בישראל ולמשפחות מחבלים. לאחר שכהונתו הוארכה מספר פעמים על ידי שרי הביטחון האחרונים סיים לנדס במאי 2025 את תפקידו כראש המט"ל. ביולי 2025 החל לכהן כחבר דירקטוריון חברת החשמל.

לנדס הרצה באוניברסיטאות בר-אילן ורייכמן.

לנדס נשוי לתת-ניצב שלומית לנדס, ראש חטיבת החקירות במשטרת ישראל ואב לארבע בנות.

## קישורים חיצוניים
* .

## הערות שוליים

קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:עובדי משרד ראש הממשלה
קטגוריה:יועצים משפטיים ישראלים
קטגוריה:מנהלים ישראלים
קטגוריה:עובדי משרד הביטחון
קטגוריה:ראשי הרשות לאיסור הלבנת הון ומימון טרור
קטגוריה:דירקטורים ישראלים
קטגוריה:ישראלים שנולדו ב-1972
NVLM

**NVLM** היא משפחת מודלי שפה גדולים (LLM) המפותחים על ידי חברת אנבידיה ומשוחררים כקוד פתוח. מודל השפה NVLM-D-72B המרמז על כך שיש לו 72 מיליארד פרמטרים, או **NVLM 1.0**, שוחרר בספטמבר 2023, ומתחרה עם המודלים המקבילים לו GPT-4o, LLaMA 3.1, וקלוד 3.5.

הוא מוגדר כ"מולטי-מודל" (multimodal) ויכול לקבל כקלט הן טקסט והן תמונות או וידאו.

## קישורים חיצוניים
* NVLM כולל בנצ'מרק מול מודלים מתחרים, באתר Hugging Face
* Nvidia JUST Changed the AI Game - Unveiling the AI That Kills ChatGPT!, יוטיוב

קטגוריה:בינה מלאכותית יוצרת
קטגוריה:מודלי שפה גדולים
קטגוריה:Nvidia
פטרסברג (סיבנגבירג')

**פטרסברג, נקרא בעבר** **סטרומברג**, הוא הר ברכס הרי זיבנגבירגה ליד בון, שבגרמניה. ההר משקיף על הערים Königswinter, על גדתו הימנית של נהר הריין, והעיר בון שבצד הנגדי. כיום נמצא בפסגתו מלון פטרסברג, המשמש כבית הארחה של הרפובליקה הפדרלית של גרמניה .

## היסטוריה
נמצאו עדויות לכך שבני אדם חיו על הפטרסברג כבר בשנת 3,500 לפני הספירה. במקום נמצא קיר בצורת טבעת שנבנה ב-1,000 לפני הספירה לערך.

בשנת 1189, בהוראת הארכיבישוף של קלן, פיליפ פון היינברג, השתלטו נזירים ציסטרציאנים ממנזר הימרוד על מנזר נטוש שנבנה על ידי אוגוסטינים. בשנת 1202 נבנה מנזר הייסטרבאך החדש בפטרסטאל שהוא העמק למרגלות פטרסברג.

ההר, שנקרא בשם *סטרומברג* (כפי שתועד ב-1142), קיבל את שמו הנוכחי לאחר שקפלה המוקדשת לפטרוס הקדוש הוקמה בפסגתו ב-1764. בשנת 1834 נמכר השטח לסוחר יוסף לודוויג מרטנס ואשתו סיביל מרטנס, שנודעה בשם *Rheingräfin* ("רוזנת הריין") בנתה עליו מעון קיץ.

בסוף המאה ה-19 האחים נלס מהעיר קלן קנו את השטח וב-1892 פתחו שם את מלון פטרסברג, יחד עם ה-*[[Petersbergbahn]]*, רכבי גלגלי שיניים שקישרה אותו לעיר קוניגסוינטר. בשנת 1912 קנה פרדיננד מולהנס את הנכס והמלון הוסב לספא. בשנות ה-30 של המאה הקודמת נבנו במקום טרסות המשקיפות על הריין וכביש גישה חדש. הרכבת הפסיקה פעולתה בשנת 1958.

לאחר מלחמת העולם השנייה, המלון שימש כמפקדה של הנציגות העליונה של בעלות הברית בגרמניה, וכבית הארחה של ממשלת גרמניה הפדרלית. מנהיגים רבים בעולם שהו שם במהלך ביקורים רשמיים בגרמניה.
קובץ:Kapelle_Petersberg_2.jpg|טקסט=Chapel dedicated to Saint Peter|קפלה המוקדשת לפטרוס הקדוש
קובץ:Blick_vom_Petersberg_auf_das_Rheintal.jpg|טקסט=Dawn view from Petersberg into Rhine valley, showing the castle ruins on the Drachenfels and the Schloss Drachenburg|נוף מפטרסברג לכיוון עמק הריין


## קישורים חיצוניים

קטגוריה:נורדריין-וסטפאליה: גאוגרפיה
קטגוריה:גרמניה: הרים
ג'ון אוטאקה

**ג'ון צ'וקוודי אוטאקה** (באנגלית: **John Chukwudi Utaka**; נולד ב-8 בינואר 1982) הוא כדורגלן עבר ניגרי ששיחק בעמדת החלוץ.

## קריירת מועדונים
אוטאקה התחיל את הקריירה שלו בקבוצת הכדורגל של אנוגו ריינג'רס. בשנת  חתם באל-מוקאוולון מליגת העל המצרית וכעבור עונה אחת חתם באיסמאעילי.

בשנת  חתם בא-סד מליגת העל הקטרית תמורת שכר טרחה של מיליון דולר והפך למשתכר הגבוה בקטר באותה תקופה.

בשנת  חתם בלאנס מליגת העל הצרפתית בה שיחק שלוש שנים.

בשנת  חתם בסטאד רן. תחילה התקשה למצוא את מקומו בקבוצה הבוגרת אך לאחר פציעתו של אלכסנדר פריי הפך לשחקן הרכב. בפברואר  הבקיע שלושער בשני משחקים ברציפות נגד לאנס ואולימפיק ליון. בזכות ביצועים אלו זכה בתואר כדורגלן החודש של העיתון ל'אקיפ.

ביולי  חתם לארבע שנים בפורטסמות' מהפרמייר ליג תמורת 7 מיליון פאונד. ב-11 באוגוסט 2007 הבקיע את שער הבכורה שלו בקבוצה במשחק הליגה נגד דרבי קאונטי. היה שותף לזכייה של המועדון בגביע ה-FA אחרי הניצחון 0-1 נגד קארדיף סיטי בו בישל אוטאקה את השער לבן ארצו נוואנקוו קאנו.

ב-29 בינואר 2011 חזר לצרפת וחתם לשנתיים וחצי במונפלייה. ב-20 במאי 2012 הבקיע צמד בניצחון 1-2 נגד פריז סן-ז'רמן שהבטיח אליפות ראשונה בתולדות המועדון.

ב-1 באוגוסט 2013 חתם לשנתיים בסיוואספור מליגת העל הטורקית.

ביולי  חתם בסדאן מהליגה הרביעית ובסיום העונה פרש מכדורגל.

## קריירה בינלאומית
ב-16 ביוני 2001 ערך את הופעת הבכורה שלו בנבחרת ניגריה בניצחון 0-2 נגד . ב-29 במרץ 2003 הבקיע את שער הבכורה שלו בנבחרת בניצחון 0-1 נגד .

השתתף עם הנבחרת פעמיים בגביע העולם בכדורגל וגביע אפריקה לאומות.

## תארים
; איסמאעילי
*הגביע המצרי: 

; א-סד
*גביע האלופות למועדונים ערבים: 

; פורטסמות'
*גביע ה-FA: 

; מונפלייה
*ליגת העל הצרפתית: 

; אישיים
*מלך שערי ליגת העל המצרית: 

## קישורים חיצוניים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:אנוגו: כדורגלנים
קטגוריה:כדורגלני אנוגו ריינג'רס
קטגוריה:כדורגלני איסמאעילי
קטגוריה:כדורגלני א-סד
קטגוריה:כדורגלני לאנס
קטגוריה:כדורגלני סטאד רן
קטגוריה:כדורגלני פורטסמות'
קטגוריה:כדורגלני מונפלייה
קטגוריה:כדורגלני סיוואספור
קטגוריה:כדורגלני סדאן
קטגוריה:כדורגלני נבחרת ניגריה
קטגוריה:ספורטאים ניגרים במצרים
קטגוריה:ספורטאים ניגרים בקטר
קטגוריה:ספורטאים ניגרים בצרפת
קטגוריה:ספורטאים ניגרים באנגליה
קטגוריה:ספורטאים ניגרים בטורקיה
קטגוריה:כדורגלני מונדיאל 2002
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני מונדיאל 2010
קטגוריה:ניגרים שנולדו ב-1982
קיאן בולגר

**קיאן תומאס בולגר** (באירית: **Cian Thomas Bolger**; נולד ב-12 במרץ 1992) הוא כדורגלן אירי המשחק בעמדת הבלם בלרן.

## קריירה
בולגר התחיל לשחק כדורגל בקבוצת ילדים מקומית ובגיל 16 הצטרף לאקדמיה לכדורגל של לסטר סיטי האנגלית.

בינואר  הושאל לבריסטול רוברס וב-29 לאותו החודש ערך את הופעת הבכורה שלו בהפסד 6-1 לוולסול. ב-8 בפברואר הורחק במשחק נגד רוצ'דייל. בסיום העונה סוכם על השאלתו לחודש. ב-24 בספטמבר הבקיע את שער הבכורה שלו בקריירה. ב-31 באוגוסט 2012 הושאל פעם שלישית לבריסטול לחצי עונה. ב-8 בספטמבר נפצע ונעדר למשך שלושה חודשים.

ב-31 בינואר 2013 חתם בבולטון וונדררס והצטרף לקבוצת המילואים של המועדון ואף שימש כקפטן הקבוצה. באוקטובר  הושאל לחודש לקולצ'סטר יונייטד, במדיה שיחק 4 משחקי ליגה. ב-21 בפברואר 2014 הושאל לסאות'אנד יונייטד לארבעה שבועות. 3 ימים לאחר מכן נפצע בקרסול ושוחרר מהמועדון.

ב-5 באוגוסט 2014 חתם לשנתיים בסאות'אנד יונייטד. ב-14 באפריל 2015 הבקיע את שער הבכורה שלו בקבוצה במשחק נגד ניופורט קאונטי. ב-23 במאי הבקיע את הפנדל האחרון בדו-קרב בעיטות ההכרעה נגד וויקומב וונדררס ובכך העפיל סאות'אנד לליגה השלישית.

ב-22 במאי 2016 חתם בפליטווד טאון.

ב-17 בינואר 2019 חתם בלינקולן סיטי.

ב-21 באוגוסט 2020 חתם בנורת'המפטון טאון.

ב-5 ביולי 2021 חתם בלרן מליגת העל הצפון אירית, בה משמש כקפטן. היה שותף להעפלה של המועדון לשלב הבתים של הקונפרנס ליג בעונת 2024/2025, שהפך למועדון הצפון אירי הראשון שמעפיל לשלב בתים אירופי.

## תארים
; סאות'אנד יונייטד
*פלייאוף הפוטבול ליג השנייה: 

; לינקולן סיטי
*הפוטבול ליג השנייה: 

; לרן
*ליגת העל הצפון אירית: , 
*מגן מחוז אנטרים: , , 
*מגן הקהילה הצפון אירי: 

; אישיים
*נבחרת העונה בליגת העל הצפון אירית: , 
*שחקן העונה של פליטווד טאון: 

## קישורים חיצוניים

קטגוריה:כדורגלנים אירים
קטגוריה:בלמי כדורגל אירים
קטגוריה:כדורגלני לסטר סיטי
קטגוריה:כדורגלני בריסטול רוברס
קטגוריה:כדורגלני בולטון וונדררס
קטגוריה:כדורגלני קולצ'סטר יונייטד
קטגוריה:כדורגלני סאות'אנד יונייטד
קטגוריה:כדורגלני לינקולן סיטי
קטגוריה:כדורגלני נורת'האמפטון טאון
קטגוריה:ספורטאים זרים באנגליה
קטגוריה:ספורטאים זרים בצפון אירלנד
קטגוריה:אירים שנולדו ב-1992